
RAPORT 
asupra proiectului de Lege pentru modificarea şi completarea Legii nr.416/2001 privind venitul 
minim garantat (PLx 192/2018),
a propunerii legislative pentru modificarea alineatului (7) al articolului 15 din Legea nr.416/2001 privind venitul minim garantat  (Plx 521/2017),
a propunerii legislative pentru modificarea şi completarea Legii nr.416/2001 privind venitul 
minim garantat (Plx 532/2017) şi 
a propunerii legislative pentru modificarea şi completarea Legii nr.416/2001 privind venitul 
minim garantat (Plx 114/2018)


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresele nr.PLx 192/2018 din 10 aprilie 2018, Plx 521/2017 din 4 decembrie 2017, Plx 532/2017 din 4 decembrie 2017 şi Plx 114/2018 din 12 martie 2018, cu dezbaterea pe fond, în procedură obişnuită, a proiectului de Lege pentru modificarea şi completarea Legii nr.416/2001 privind venitul minim garantat, a propunerii legislative pentru modificarea alineatului (7) al articolului 15 din Legea nr.416/2001 privind venitul minim garantat, a propunerii legislative pentru modificarea şi completarea Legii nr.416/2001 privind venitul minim garantat şi, respectiv, a propunerii legislative pentru modificarea şi completarea Legii nr.416/2001 privind venitul minim garantat.

La întocmirea prezentului raport, în conformitate cu prevederilor art.68 alin.(1) din Regulamentul Camerei Deputaţilor, republicat, cu modificările şi completările ulterioare, Comisia a avut în vedere:

· avizele Consiliului Legislativ (nr.973/15.11.2017, nr.515/05.07.2017, nr.599/25.07.2017, nr.843/12.10.2017)
· avizele Consiliului Economic şi Social (nr. 5134/31.10.2017, nr.3464/11.07.2017 şi nr. 4636/26.09.2017)
· avizele Comisiei pentru drepturile omului, culte şi problemele minorităţilor naţionale (nr.4c-5/190/25.04.2018, 
nr.4c-5/578/18.12.2017, nr.4c-5/588/18.12.2017 şi, respectiv, nr.4c-5/118/21.03.2018)
· avizele Comisiei pentru egalitatea de şanse pentru femei şi bărbaţi (nr.4c-17/23/05.02.2018, nr.4c-17/27/05.02.2018)
· avizele Comisiei pentru administraţie publică şi amenajarea teritoriului (nr.4c-6/145/08.05.2018, nr.4c-6/457/13.12.2017)
· avizul Comisiei pentru buget, finanţe şi bănci (nr.4c-2/1204/07.02.2018)
· punctele de vedere, negative, ale Guvernului (nr.4290/17.04.2018, nr.1292/24.08.2017 şi nr.2005/18.12.2017).

Cele 4 iniţiative legislative au ca obiect de reglementare modificarea şi completarea Legii nr.416/2001, în sensul instituirii unor măsuri de responsabilizare a persoanelor asistate social, prin implicarea în activităţi în folosul comunităţii, oferind astfel primarilor resurse umane pentru desfăşurarea acestor activităţi. Se preconizează ca, pentru sumele acordate ca ajutor social, persoanele apte de muncă din familiile beneficiare să aibă obligaţia de a presta lunar, la solicitarea primarului, muncă pentru acţiuni sau lucrări de interes local, respectiv în interesul unor beneficiari de lucrări care au nevoie de forţă de muncă și funcționează pe raza unităţii administrativ-teritoriale, fără a se putea depăşi regimul normal de lucru şi cu respectarea normelor de securitate şi igienă a muncii.

Iniţiativele legislative fac parte din categoria legilor organice, conform prevederilor art.73 alin.(3) din Constituţia României, republicată.

Membrii Comisiei au finalizat dezbaterea iniţiativelor legislative în şedinţa din 5 iunie 2018. La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
· d-l Nicea Mergeani - Secretar de Stat, Ministerul Muncii şi Justiţiei Sociale 
· d-na Mihaela Grecu - director, Ministerul Muncii şi Justiţiei Sociale
· d-l deputat  Ştefan-Alexandru Băişanu – iniţiator al proiectului cu nr.PLx 192/2018.

La lucrările comisiei şi-au înregistrat prezenţa 20 deputaţi, din totalul de 22 de membri ai comisiei.
Raportul comisiei a fost adoptat cu majoritate de voturi (un vot împotrivă).

Proiectul de lege cu nr. PLx 192/2018 a fost adoptat de Senat în şedinţa din 3 aprilie 2018. 

Propunerile legislative nr.Plx 521/2017, Plx 532/2017 şi Plx 114/2018 au fost respinse de Senat în şedinţele din 27 noiembrie 2017, respectiv 5 martie 2018.

Pentru toate cele patru iniţiative legislative Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.
	
În urma finalizării dezbaterilor, Comisia propune Plenului Camerei Deputaţilor adoptarea cu amendamente a proiectului de lege nr. PLx 192/2018 şi respingerea propunerilor legislative nr. Plx 521/2017, Plx 532/2017 şi Plx 114/2018. Amendamentele se regăsc în Anexa care face parte integrantă din prezentul raport.

	


PREŞEDINTE,									SECRETAR,
			Adrian Solomon 								Violeta Răduţ






Întocmit,
Consilier parlamentar Sorina Szabo


ANEXA

Amendamente admise

În urma dezbaterilor, Comisia a hotărât adoptarea proiectului de lege cu următoarele amendamente:



	Nr. crt.
	Text 
act normativ de bază
(Legea nr.416/2001)
	Text adoptat de Senat
	Text propus de Comisie
(autorul amendamentului)
	Motivare

	1. 
	
__
	
Titlul legii

Lege pentru modificarea şi completarea Legii nr.416/2001 privind venitul minim garantat

	
Nemodificat
	


	2. 
	
__
	
Articol unic. - Legea nr.416/2001 privind venitul minim garantat, publicată în Monitorul Oficial al României, Partea I, nr.401 din 20 iulie 2001, cu modificările şi completările ulterioare, se modifică şi se completează după cum urmează:


	
Art.I - Legea nr.416/2001 privind venitul minim garantat, publicată în Monitorul Oficial al României, Partea I, nr.401 din 20 iulie 2001, cu modificările şi completările ulterioare, se modifică şi se completează după cum urmează:

Autori: membrii comisiei şi domnul deputat Băişanu Ştefan-Alexandru





	
Pentru respectarea normelor de tehnică legislativă, având în vedre modificările propuse.

	3. 
	
Art.6


(2) Pentru sumele acordate ca ajutor social, conform prevederilor prezentei legi, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.
[bookmark: A294]……………………………………..




(4) Orele de muncă prevăzute la alin. (2) se calculează proporţional cu cuantumul ajutorului social de care beneficiază familia sau persoana singură, cu un tarif orar corespunzător salariului de bază minim brut pe ţară garantat în plată, raportat la durata medie lunară a timpului de muncă.
………………………………………



(6) Obligaţia de a presta acţiunile sau lucrările de interes local prevăzute la alin. (2) poate fi transferată altor persoane din familie, cu acordul primarului, în situaţia în care persoana nominalizată să efectueze acţiunile sau lucrările de interes local se află în incapacitate temporară de muncă sau şi-a pierdut total ori parţial capacitatea de muncă.

	
1. La articolul 6, alineatele (2), (4), (6) se modifică şi vor avea  următorul cuprins:
”(2) Pentru sumele acordate ca ajutor social, conform prevederilor prezentei legi, una sau mai multe persoane majore apte de muncă, raportat la cuantumul ajutorului social din familia beneficiară, exceptând pe cei care urmează cursurile unei forme de învăţământ, au obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.
……………………………………………….
(4) Orele de muncă prevăzute la alin.(2) şi (3) se însumează pentru toate persoanele apte de muncă din familia beneficiară de ajutor social şi se calculează proporţional cu cuantumul ajutorului social de care beneficiază familia sau persoana singură, cu un tarif orar corespunzător salariului de bază minim brut pe ţară garantat în plată, raportat la durata medie lunară a timpului de muncă.
……………………………

(6) În situaţia în care persoana nominalizată să efectueze acţiunile sau lucrările de interes local se află în incapacitate temporară de muncă sau şi-a pierdut total ori parţial capacitatea de muncă, obligaţia de a presta acţiunile sau lucrările de interes local prevăzute la alin.(2), se transferă celorlalte persoane apte de muncă din familie, cu acordul primarului.”

	
1. La articolul 6, alineatele (2), (4) şi (6) se modifică şi vor avea următorul cuprins:
„(2) Pentru sumele acordate ca ajutor social, conform prevederilor prezentei legi, una sau mai multe persoane majore apte de muncă, raportat la cuantumul ajutorului social din familia beneficiară, au obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.




Alin.(4) nemodificat













Alin.(6) nemodificat

Autori: membrii comisiei şi domnul deputat Băişanu Ştefan-Alexandru

	









S-a eliminat sintagma „exceptând pe cei care urmează cursurile unei forme de învăţământ” întrucât toate excepţiile sunt prevăzute la art. 72.



	4. 
	
__
	
__
	
2. La articolul 6, după alineatul (9) se introduce un alineat nou, alineatul (10), cu următorul cuprins:
„(10) Acțiunile sau lucrările de interes local prevăzute la alin.(1) pot fi, dar fără a se limita la acestea, lucrări de salubrizare și/sau de întreținere spații verzi, de salubrizare/întreținere obiective publice,  inclusiv activități de sprijinire a serviciilor voluntare pentru situații de urgență, pe baza recomandărilor acestora, precum şi alte activităţi specifice stabilite prin hotărâre a consiliului local.” 

Autori: membrii comisiei şi domnul deputat Băişanu Ştefan-Alexandru

	




Pentru a fi exemplificate activităţile ce pot fi desfăşurate ca muncă în folosul comunităţii.


	5. 
	
__
	
__
	
3. După articolul 6 se introduc două articole noi, articolele 61 şi 62 cu următorul cuprins:
„Art.61. – (1) În scopul valorificării forţei de muncă locale, primarii au obligaţia să întocmească planul de activităţi sezoniere pe baza solicitărilor primite de la persoane juridice, persoane fizice autorizate, întreprinderi individuale sau întreprinderi familiale care au nevoie de forţă de muncă și funcționează pe raza unităţii administrativ-teritoriale, denumite în continuare beneficiari de lucrări.

(2) Planul de acțiune prevăzut la alin.(1) se aprobă prin dispoziție a primarului, se afişează la sediul primăriei şi cuprinde activitățile sezoniere, beneficiarii de lucrări, precum și repartizarea persoanelor din familiile beneficiare de ajutor social pentru desfășurarea activităților sezoniere.

(3) Efectuarea activităților sezoniere nu exceptează persoanele de la îndeplinirea obligației prevăzută la art.6 alin.(2).

(4) Repartizarea activităţilor sezoniere se realizează de către primar, după efectuarea de către beneficiarii de ajutor social a  orelor de muncă stabilite în condițiile art.6 alin.(2)-(4).

(5) Planul de acțiune prevăzut la alin.(1) se transmite agenţiilor teritoriale în luna următoare aprobării, în termenul prevăzut la art.131 alin.(3).

Art.62. – (1) Persoanele care solicită forţă de muncă pentru desfăşurarea activităţilor sezoniere, potrivit art.61 alin.(1), se adresează primarului, în scris, precizând activitatea ce urmează a fi desfăşurată, numărul de lucrători solicitaţi şi perioada de desfăşurare a activităţii sezoniere.

(2) Remunerarea activităţii desfăşurate potrivit alin.(1), norma de lucru, precum şi alte obligaţii şi îndatoriri se stabilesc prin negociere directă între beneficiarul de lucrări şi persoana care prestează activitatea, în condițiile Legii nr.52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare.”

Autori: membrii comisiei şi domnul deputat Băişanu Ştefan-Alexandru

	
Pentru respectarea normelor de tehnică legislativă.


Pentru valorificarea forţei de muncă.

	6. 
	



Art.72 - Face excepţie de la îndeplinirea obligaţiilor prevăzute la art.6 alin.(2) şi a condiţiei prevăzute la art.7 alin.(1) persoana aptă de muncă şi care se află în una dintre următoarele situaţii:


	
	
4. La articolul 72, partea introductivă se modifică şi va ava următorul cuprins:
“Art.72. - Face excepţie de la îndeplinirea obligaţiilor prevăzute la art.6 alin.(2), desfăşurarea activităților sezoniere prevăzute la art.61 alin.(2) şi a condiţiei prevăzute la art.7 alin.(1), persoana aptă de muncă şi care se află în una dintre următoarele situaţii:”

Autori: membrii comisiei şi domnul deputat Băişanu Ştefan-Alexandru

	





Pentru a face trimitere şi la activităţile prevăzute la art. 61.

	7. 
	

Art.15, alin (6)

(6) Refuzul unui loc de muncă oferit sau refuzul de a participa la serviciile pentru stimularea ocupării forţei de muncă şi de formare profesională oferite de agenţiile teritoriale pentru ocuparea forţei de muncă atrage suspendarea plăţii ajutorului social.

	
[bookmark: bookmark4]2.La articolul 15, alineatele (6) şi (7) se modifică şi vor avea următorul cuprins:
„(6) Refuzul unui loc de muncă oferit sau refuzul de a participa la serviciile pentru stimularea ocupării forţei de muncă şi de formare profesională oferite de agenţiile teritoriale pentru ocuparea forţei de muncă atrage încetarea dreptului la ajutorul social.”

	
5. La articolul 15, alineatul (6) se abrogă.


Autori: domnii deputaţi Băişanu Ştefan-Alexandru, Roman Florin-Claudiu şi membrii comisiei

	
Alin.(6)  reglementează suspendarea plăţii ajutorului social, încetarea plăţii fiind reglementată la alin.(7).

	8. 
	
Art.15, alin.(7)


(7) Refuzul repetat de 3 ori al unui loc de muncă oferit şi/sau de a participa la serviciile pentru stimularea ocupării forţei de muncă şi de formare profesională conduce la încetarea dreptului la ajutorul social. 

	



(7) În situaţia prevăzută la alin.(6) familia sau persoana singură va putea solicita un nou drept după o perioadă de 6 luni.”

	
6. La articolul 15, alineatul (7) se modifică şi va avea următorul cuprins:
„(7) Refuzul unui loc de muncă oferit sau refuzul de a participa la serviciile pentru stimularea ocupării forţei de muncă şi de formare profesională oferite de agenţiile teritoriale pentru ocuparea forţei de muncă atrage încetarea dreptului la ajutorul social.”

Autori: domnii deputaţi Băişanu Ştefan-Alexandru, Roman Florin-Claudiu şi membrii comisiei

	



S-a eliminat sintagma „repetat de 3 ori” pentru responsabilizarea beneficiarilor de ajutor social.

	9. 
	
__
	
__
	
7. La articolul 15, după alineatul (7) se introduce un alineat nou, alineatul (8), cu următorul cuprins:
„(8) În situaţia prevăzută la alin.(7), familia sau persoana singură poate solicita un nou drept după o perioadă de 12 luni de la data deciziei de încetare a dreptului la ajutorul social.”

Autori: domnii deputaţi Băişanu Ştefan-Alexandru, Roman Florin-Claudiu şi membrii comisiei

	



Pentru responsabilizarea beneficiarilor de ajutor social şi încurajarea muncii.

	10. 
	
__
	
__
	
8. După articolul 15 se introduce un nou articol, articolul 151, cu următorul cuprins:
„Art.151. – (1) Lunar, pe data de 1 a fiecărei luni, pentru luna următoare, beneficiarii lucrărilor au obligația de a transmite primarului, în scris, situația cu persoanele apte de muncă din familiile beneficiare de ajutor social care au efectuat activitățile sezoniere, precum și numărul de ore efectuate.

(2) Pe baza situației prevăzută la alin.(1), primarul stabilește menținerea acordării ajutorului social sau încetarea acestuia.

(3) Refuzul repetat de două ori al persoanelor apte de muncă din familiile beneficiare de ajutor social de a efectua activitățile sezoniere, conduce la încetarea dreptului.

(4) Fac excepție de la prevederile alin.(3) persoanele care au acceptat un loc de muncă oferit sau participă la serviciile pentru stimularea ocupării forţei de muncă şi de formare profesională oferite de agenţiile teritoriale pentru ocuparea forţei de muncă, după aprobarea listei prevăzută la art. 61 alin.(2).

(5) În situația prevăzută la alin.(2) se aplică prevederile art.15 alin.(8).”

Autori: membrii comisiei şi domnul deputat Băişanu Ştefan-Alexandru

	




Pentru stabilirea procedurii de aplicare a măsurilor propuse.

	11. 
	
__
	[bookmark: bookmark5]
3. După articolul 16, se introduce un nou articol, art.161, cu următorul cuprins:
”Art.161. - Pentru menţinerea dreptului la ajutorul social, familiile şi persoanele singure beneficiare, cu drepturi stabilite de cel puţin 6 luni, au obligaţia să îşi achite impozitele şi taxele faţă de bugetul local pentru bunurile pe care le deţin în proprietate, conform prevederilor Legii nr.227/2015 privind Codul fiscal, cu modificările şi completările ulterioare.”

	
Punctul 3 se elimină.
	
Dispoziţiile potrivit cărora acordarea ajutorului social era condiţionată de plata obligaţiilor fiscale au fost abrogate prin Legea nr. 342/2015 privind aprobarea Ordonanţei de urgenţă a Guvernului nr.25/2015 pentru completarea art.8 din Legea nr.416/2001 privind venitul minim garantat.
Legea nr. 227/2015 privind Codul fiscal prevede sancţiuni pentru neachitarea acestor obligaţii.


	12. 
	
Art.20, alin. (1), lit. e)

(1) Dreptul la ajutor social încetează în următoarele situaţii:

e) în cazul în care se constată situaţia prevăzută la art.15 alin.(7);

	[bookmark: bookmark6]
4. La articolul 20 alineatul (1), litera e) se modifică şi va avea următorul cuprins:
”e) în cazul în care se constată situaţia prevăzută la art.15 alin.(6);

	
Punctul 4 se elimină.

Autori: membrii comisiei şi domnul deputat Băişanu Ştefan-Alexandru

	
Se menţine textul iniţial întrucât nu mai este nevoie de modificarea trimiterii la art.15 alin.(7).

	13. 
	
__
	[bookmark: bookmark7]
5. La articolul 20 alineatul (1), după litera e) se introduce o nouă literă, lit.f) cu următorul cuprins:
”f) în cazul în care, după verificarea prevăzută la art.14 alin.(1) se constată că familia sau persoana singură a realizat venituri din alte surse şi acestea nu au fost declarate de titular conform art.14 alin.(1), se dispune încetarea dreptului la ajutor social.”

	
9. La articolul 20 alineatul (1), după litera e) se introduc două litere noi, lit. f) şi g), cu următorul cuprins:
”f) în cazul în care, după verificarea prevăzută la art.14 alin.(1), se constată că familia sau persoana singură a realizat venituri din alte surse şi acestea nu au fost declarate de titular conform art.14 alin.(1), se dispune încetarea dreptului la ajutor social.

g) în cazul neîndeplinirii obligațiilor prevăzute la art.151 alin.(3).”

Autor: deputat Csép Éva Andrea
	
Pentru respectarea normelor de tehnică legislativă.


Pentru claritatea normei.



Pentru a fi cuprinsă între cauzele de încetare a acordării dreptului la ajutor social şi situaţia reglementată la art.151 alin.(3).


	14. 
	

Art. 20, alin.(2)

(2) Încetarea dreptului la ajutorul social se face prin dispoziţie scrisă a primarului. În situaţia de încetare prevăzută la alin.(1) lit.e) agenţia teritorială are obligaţia de a comunica primarului înregistrarea situaţiei prevăzute la art.15 alin.(7), în vederea emiterii dispoziţiei de încetare a dreptului.”

	[bookmark: bookmark8]
6. La articolul 20, alineatul (2) se modifică şi va avea următorul cuprins:
”(2) Încetarea dreptului la ajutorul social se face prin dispoziţie scrisă a primarului. În situaţia de încetare prevăzută la alin.(1) lit.e) agenţia teritorială are obligaţia de a comunica primarului înregistrarea situaţiei prevăzute la art.15 alin.(6), în vederea emiterii dispoziţiei de încetare a dreptului.”

	
Punctul 6 se elimină.




Autori: membrii comisiei şi domnul deputat Băişanu Ştefan-Alexandru


	
Se menţine textul iniţial întrucât nu mai este nevoie de modificarea trimiterii la art.15 alin.(7).

	15. 
	

Art. 281, alin (1)

(1) Constituie contravenţie şi se sancţionează cu amendă de la 1.000 lei la 5.000 lei neîndeplinirea de către primar a obligaţiilor prevăzute la art. 6 alin. (4) şi alin. (7) - (9), art. 11 alin. (2), art. 12 alin. (2), art. 131 alin. (3) şi (4), art. 141 alin. (3), art. 15 alin. (3), art. 17 alin. (1) şi art. 20 alin. (3).
	
__
	
10. La articolul 281 alineatul (1) se modifică şi va avea următorul cuprins:
“Art.281. - (1) Constituie contravenţie şi se sancţionează cu amendă de la 1.000 lei la 5.000 lei neîndeplinirea de către primar a obligaţiilor prevăzute la art.6 alin.(4) şi alin.(7) - (9), art.61  alin.(2), art.11 alin.(2), art.12 alin.(2), art.131 alin.(3) şi (4), art.141 alin.(3), art.15 alin.(3), art.151 alin.(2), art.17 alin.(1) şi art.20 alin.(3).”

Autori: membrii comisiei şi domnul deputat Băişanu Ştefan-Alexandru
	


Pentru reglementarea unei sancţiuni corelative obligaţiilor prevăzute la art. 61  alin.(2) şi art.151 alin.(2).


	16. 
	


Art.29. - (1) La stabilirea altor drepturi şi obligaţii nu se iau în considerare ajutoarele sociale şi alocaţiile prevăzute în prezenta lege, cu excepţia obligaţiei legale de întreţinere stabilite prin hotărâre a instanţelor judecătoreşti, în conformitate cu prevederile Codului familiei.

(2) Ajutoarele reglementate prin prezenta lege reprezintă o formă de sprijin cu destinaţie specială, acordată din bugetul de stat, şi nu se iau în considerare la stabilirea obligaţiilor legale de plată sau a altor beneficii de asistenţă socială şi se supun executării silite numai pentru recuperarea sumelor plătite necuvenit cu acest titlu, precum şi în situaţia prevăzută la art.21 alin.(3).







	
	
11. Articolul 29 se modifică şi va avea următorul cuprins:
”Art.29. - (1) Ajutoarele reglementate prin prezenta lege reprezintă o formă de sprijin cu destinaţie specială, acordată din bugetul de stat, şi nu se iau în considerare la stabilirea obligaţiilor legale de plată sau a altor beneficii de asistenţă socială şi se supun executării silite numai pentru recuperarea sumelor plătite necuvenit cu acest titlu, precum şi în situaţia prevăzută la art.21 alin.(3).
(2) Ajutoarele de urgență acordate în baza art.28 alin.(1) și (2) nu se supun recuperării. ”

Autori: membrii comisiei şi domnul deputat Băişanu Ştefan-Alexandru

	


Pentru a veni în sprijinul familiilor şi persoanelor care se află în situaţii de necesitate datorate calamităţilor naturale, incendiilor, accidentelor, precum şi pentru alte situaţii deosebite datorate stării de sănătate ori altor cauze care pot conduce la riscul de excluziune social.

	17. 
	__
	__
	
Art.II. – Sumele plătite cu titlu de ajutoare de urgență în temeiul art.28 alin.(1) și (2) din Legea nr.416/2001 privind venitul minim garantat, cu modificările și completările ulterioare până la data intrării în vigoare a prezentei legi, constatate de către organele de control ca fiind acordate necuvenit și nerecuperate, nu se mai supun recuperării.

Autori: membrii comisiei şi domnul deputat Băişanu Ştefan-Alexandru

	
Pentru a veni în sprijinul familiilor şi persoanelor care se află în situaţii de necesitate datorate calamităţilor naturale, incendiilor, accidentelor, precum şi pentru alte situaţii deosebite datorate stării de sănătate ori altor cauze care pot conduce la riscul de excluziune social.

	18. 
	__
	__
	
Art.III. – În termen de 45 de zile de la intrarea în vigoare a prezentului articol, Ministerul Muncii şi Justiţiei Sociale va modifica în mod corespunzător normele metodologice de aplicare a Legii nr.416/2001 privind venitul minim garantat, cu modificările şi completările ulterioare, aprobate prin Hotărârea Guvernului nr.50/2011.

Autori: membrii comisiei şi domnul deputat Băişanu Ştefan-Alexandru


	
Pentru actualizarea normelor metodologice.

	19. 
	__
	__
	
Art.IV. - Prezenta lege intră în vigoare în termen de 90 de zile de la data publicării în Monitorul Oficial al României, Partea I, cu excepţia art.III care intră în vigoare la trei zile de la publicare.

Autori: membrii comisiei şi domnul deputat Băişanu Ştefan-Alexandru

	
În vederea asigurării unui termen pentru pregătirea aplicării modificărilor aduse.

